
[CIVIS] New! BIPs Programs- Ευκαιρίες συμμετοχής των φοιτητών στις εκπαιδευτικές δράσεις του CIVIS- Β' κύκλος αιτήσεων (Society, Culture and Heritage)
To ΕΚΠΑ μέσω της συμμετοχής του, στο Ευρωπαϊκό Πανεπιστήμιο του CIVIS, προσφέρει τη δυνατότητα στους φοιτητές των ιδρυμάτων του CIVIS, να συμμετάσχουν σε εκπαιδευτικά προγράμματα-δραστηριότητες τα "CIVIS Courses", στα πλαίσια των εκπαιδευτικών και ερευνητικών δράσεων των CIVIS HUBS και των Short Term Mobility Courses και υποστηρίζει οικονομικά τη φυσική κινητικότητα (διαμονή φοιτητή και μετακίνηση/αεροπορικά) σύμφωνα με τα οριζόμενα στην κάθε πρόσκληση. Σημειώνεται, πως βασικές προϋποθέσεις για τη λήψη της οικονομικής υποστήριξης αποτελούν: ο συμμετέχων να είναι εγγεγραμμένος φοιτητής του ΕΚΠΑ (να διατηρεί τη φοιτητική του ιδιότητα ενεργή) και να μη λαμβάνει άλλη επιχορήγηση Erasmus για το διάστημα κατά το οποίο διεξάγεται η εκάστοτε εκπαιδευτική δραστηριότητα CIVIS.
Η εν λόγω πρόσκληση αφορά τη συμμετοχή των φοιτητών των ιδρυμάτων του CIVIS στα νέα εκπαιδευτικά, διεπιστημονικά προγράμματα-μαθήματα BIPs, που περιλαμβάνουν μικτής μορφής κινητικότητα (blended mobility), αλλά και καινοτόμες εκπαιδευτικές μεθόδους.
Δείτε περισσότερα και δηλώστε συμμετοχή σε μια νέα CIVIS εμπειρία ανοίγοντας διεθνείς ορίζοντες στις σπουδές σας!
"Blended Intensive Programs"
· Ποιους αφορούν: Φοιτητές όλων των επιστημονικών πεδίων και βαθμίδων (BA, MA, PhD) 
· Αιτήσεις: ηλεκτρονικά (δείτε την εκάστοτε πρόσκληση του μαθήματος που σας ενδιαφέρει)
· Προθεσμία υποβολής αιτήσεων: B' κύκλος αιτήσεων έως 30 Νοεμβρίου 2022
Τι είναι τα νέα μαθήματα-προγράμματα BIPs;

Τα "Blended Intensive Programs (BIPs)" είναι μια νέα μορφή κινητικότητας Erasmus+. Κάθε πρόγραμμα- μάθημα BIP συνδυάζει τη διαδικτυακή διδασκαλία με μια σύντομη περίοδο φυσικής κινητικότητας, όπου μπορείτε να περάσετε 5 ημέρες σε ένα άλλο πανεπιστήμιο με φοιτητές από όλη τη Συμμαχία του CIVIS! Συνδυάζοντας διαδικτυακές συνεδρίες με ένα σύντομο ταξίδι με δια ζώσης διδασκαλία, αυτή η καινοτόμος μορφή μαθημάτων ανοίγει ευκαιρίες για διεθνείς σπουδές σε νέες ομάδες φοιτητών.
Κάθε BIP αναπτύσσεται, οργανώνεται και διδάσκεται από ακαδημαϊκούς από τρία ή περισσότερα πανεπιστήμια-μέλη του CIVIS. Τα BIPs έχουν διεπιστημονικό χαρακτήρα και περιλαμβάνουν τη χρήση καινοτόμων εκπαιδευτικών μεθόδων.
Η συμμετοχή του φοιτητή στο εντατικό πρόγραμμα (BIP) αντιστοιχεί σε καθορισμένο αριθμό πιστωτικών μονάδων, τουλάχιστον 3 και έως 6 ECTS (καθορίζονται και από τους διοργανωτές του εκάστοτε προγράμματος).
Στο Ευρωπαϊκό Πανεπιστήμιο του CIVIS  δίνεται έμφαση στη διεπιστημονική εκπαίδευση, με αντίκτυπο στην κοινωνία, επομένως όλα τα εκπαιδευτικά και ερευνητικά προγράμματα CIVIS, μεταξύ των οποίων και τα BIPs, έχουν αναπτυχθεί για να ανταποκριθούν  στις 5 προκλήσεις-θεματικές ενότητες ευρωπαϊκού ενδιαφέροντος του CIVIS. Αναλυτικότερα, τα νέα CIVIS προγράμματα BIPs άπτονται των ακολούθων ευρωπαϊκού ενδιαφέροντος θεματικών ενοτήτων του CIVIS:


· Υγεία
· Πόλεις, περιφέρειες και κινητικότητες
· Κλίμα, Περιβάλλον, Ενέργεια
· Ψηφιακός και Τεχνολογικός Μετασχηματισμός
· Κοινωνία, Πολιτισμός και Ιστορική Κληρονομιά
Είναι ανοιχτά προς αιτήσεις 11 νέα προγράμματα BIPs που αφορούν το επιστημονικό πεδίο των Κοινωνικών-Ανθρωπιστικών Επιστημών και άπτονται της θεματικής ενότητας HUB 2: "Κοινωνία, Πολιτισμός, Ιστορική Κληρονομιά".
· "Care, Agency, Repair, Engagement in Alternative Modern(c)ities (CARE)" (Μεταπτυχιακούς Φοιτητές, Υποψήφιους Διδάκτορες)
· "European Renaissance" (Μεταπτυχιακούς Φοιτητές, Υποψήφιους Διδάκτορες)
· "In/transitive Modernities: Dis/continuities and cultural transformation" (Μεταπτυχιακούς Φοιτητές, Υποψήφιους Διδάκτορες)
· "Languages in Europe and their diachronies (focus on historical language contact)" (Προπτυχιακούς, Μεταπτυχιακούς Φοιτητές,Υποψήφιους Διδάκτορες) 
· "Religion and power in the Eastern Mediterranean in Late Antiquity and Early Middle Ages" (Προπτυχιακούς Φοιτητές)
· "Roman Mobilities: Movement of persons, animals, objects, and ideas in the ancient Roman world"  (Προπτυχιακούς, Μεταπτυχιακούς Φοιτητές,Υποψήφιους Διδάκτορες)
· "The heritage of money and coinage: a cross-cultural perspective" (Μεταπτυχιακούς Φοιτητές, Υποψήφιους Διδάκτορες)
· "Rights and Democracy: the multilevel protection of fundamental rights and the role of Constitutional and European Courts" (Μεταπτυχιακούς Φοιτητές, Υποψήφιους Διδάκτορες)
· "Refugee legacies in museum and heritage sites"  (Προπτυχιακούς, Μεταπτυχιακούς Φοιτητές,Υποψήφιους Διδάκτορες)
· "Refugees, Migrants, and Exiles in German and Comparative Literature" (Μεταπτυχιακούς Φοιτητές)
· "Multicultural and multilingual mediation: Second or/and foreign language acquisition on the example of the German language"  (Προπτυχιακούς, Μεταπτυχιακούς Φοιτητές)
Για περαιτέρω πληροφόρησή σας, δείτε αναλυτικά τις προσκλήσεις όπως έχουν αναρτηθεί, με τις ακριβείς οδηγίες αιτήσεων και τα κριτήρια επιλεξιμότητας στην επίσημη ιστοσελίδα του CIVIS στην κατηγορία CIVIS Courses.
Για τυχόν ερωτήσεις και απορίες μπορείτε να ανατρέξετε στο σύνδεσμο: Q&A on Blended Intensive Programmes, είτε να επικοινωνήσετε με την ομάδα του γραφείου της κινητικότητας στο ΕΚΠΑ, στην ακόλουθη ηλεκτρονική διεύθυνση: info-civis@uoa.gr.
